»BILAG II

Status for samarbejdet med EU vedrørende de tilsagn, der er givet om at gennemføre principper for god forvaltning på skatteområdet

1. Gennemsigtighed

1.1. Tilsagn om at gennemføre den automatiske udveksling af oplysninger, enten ved at undertegne den multilaterale aftale om kompetent myndighed eller gennem bilaterale aftaler

Følgende jurisdiktioner har givet tilsagn om senest i 2018 at gennemføre den automatiske udveksling af oplysninger:

Antigua og Barbuda, Curaçao, Dominica, Grenada, Marshalløerne, Ny Kaledonien, Oman, Palau, Qatar og Taiwan.

Følgende jurisdiktioner har givet tilsagn om senest i 2019 at gennemføre den automatiske udveksling af oplysninger:

Tyrkiet.

1.2. Medlemskab af Det Globale Forum for Gennemsigtighed og Informationsudveksling på Skatteområdet og tilfredsstillende status

Følgende jurisdiktioner har givet tilsagn om senest i 2018 at blive medlem af Det Globale Forum og/eller at have en tilfredsstillende status:

Anguilla, Curaçao, Marshalløerne, Ny Kaledonien og Palau.

Følgende jurisdiktioner har givet tilsagn om senest i 2019 at blive medlem af Det Globale Forum og/eller at have en tilfredsstillende status:

Fiji, Jordan, Namibia, Tyrkiet og Vietnam.

1.3. Undertegnelse og ratifikation af OECD's multilaterale konvention om gensidig administrativ bistand eller netværk af aftaler, der omfatter alle EU-medlemsstater

Følgende jurisdiktioner har givet tilsagn om senest i 2018 at undertegne og ratificere konventionen eller at have indgået et netværk af aftaler, der omfatter alle EU-medlemsstater:

Antigua og Barbuda, Dominica, Ny Kaledonien, Oman, Palau, Qatar og Taiwan.

Følgende jurisdiktioner har givet tilsagn om senest i 2019 at undertegne og ratificere konventionen eller at have indgået et netværk af aftaler, der omfatter alle EU-medlemsstater:

Armenien, Bosnien-Hercegovina, Botswana, Eswatini, Fiji, den tidligere jugoslaviske republik Makedonien, Jamaica, Jordan, Kap Verde, Maldiverne, Marokko, Namibia, Mongoliet, Montenegro, Serbien, Thailand og Vietnam.

2. Fair beskatning

2.1. Tilstedeværelse af skadelige skatteordninger

Følgende jurisdiktioner har givet tilsagn om senest i 2018 at ændre eller afskaffe de konstaterede ordninger:

Antigua og Barbuda, Aruba, Barbados, Belize, Botswana, Cookøerne, Curaçao, Dominica, Fiji, Grenada, Hongkong SAR, Jordan, Kap Verde, Korea (republikken), Labuanøen, Macao SAR, Malaysia, Maldiverne, Marokko, Mauritius, Panama, Saint Kitts og Nevis, Saint Lucia, Saint Vincent og Grenadinerne, Schweiz, Seychellerne, Taiwan, Thailand, Tunesien, Tyrkiet og Uruguay.

Følgende jurisdiktion har givet tilsagn om senest 12 måneder efter offentliggørelsen i Den Europæiske Unions Tidende at ændre eller afskaffe de konstaterede ordninger:

Namibia.

2.2. Tilstedeværelse af skatteordninger, der fremmer offshorekonstruktioner, som tiltrækker overskud uden en reel økonomisk aktivitet

Følgende jurisdiktioner har givet tilsagn om senest i 2018 at tage fat på problemerne vedrørende økonomisk substans:

Anguilla, Bahamas, Bahrain, Bermuda, Caymanøerne, De Britiske Jomfruøer, De Forenede Arabiske Emirater, Guernsey, Isle of Man, Jersey, Marshalløerne, Turks- og Caicosøerne og Vanuatu.

3. Tiltag til bekæmpelse af BEPS

3.1. Medlemskab af den inklusive ramme vedrørende BEPS eller gennemførelse af BEPS-minimumsstandarderne

Følgende jurisdiktioner har givet tilsagn om senest i 2018 at blive medlem af den inklusive ramme eller at gennemføre BEPS-minimumsstandarderne:

Cookøerne, Færøerne, Grønland, Marshalløerne, Ny Kaledonien, Palau, Taiwan og Vanuatu.

Følgende jurisdiktioner har givet tilsagn om senest i 2019 at blive medlem af den inklusive ramme eller at gennemføre BEPS-minimumsstandarderne:

Albanien, Armenien, Bosnien-Hercegovina, Eswatini, Fiji, Jordan, Kap Verde, Marokko, Montenegro og Namibia.

Følgende jurisdiktioner har givet tilsagn om at blive medlem af den inklusive ramme eller at gennemføre BEPS-minimumsstandarderne, hvis og når sådanne tilsagn bliver relevante:

Nauru og Niue.